廣東廣雅中學

簡稱廣雅中學或廣雅，文革期間嗌過廣州市第54中學，係中國廣東廣州嘅中學，1888年6月28號開辦，位置喺荔灣區廣雅路1號。

佢係廣州地區四大名校之一。

校服色

短袖
衫：，有領有紐扣，領口有相間嘅線。正面中間位有上粗下幼嘅兩條直線，左右對稱。
褲：純，右邊褲口有「GDGYHS」嘅字樣。
長袖
衫：
褲：
風褸

史
學校喺1888年6月28號由張之洞一手搞起，初期嗌過廣雅書院，位置喺廣東省城西北邊嘅源頭鄉。1902年，受到光緒提出嘅書院改制關係而改辦成兩廣大學堂，第二年又改成兩廣高等學堂。1906年改名做廣東省高等學堂。

中華民國時期
中華民國成立後嘅國慶日過咗11日，學校改名做廣東省立第一中學嚟廢除嗮大清嘅省級高等學制。從嗰年開始，每年10月21號被定為校慶。1928年以「實驗中學」嘅名義嚟辦。1935年8月受到廣東省教育廳嘅命令而改名做廣東省立廣雅中學。1937年7月，由於日軍侵華，學校搬到順德碧江鄉一帶。時隔1年又1個月，學校又搬到茂名信宜水口村一帶繼續辦學，舊時西村校區變成日軍嘅軍火庫；期間學校重一度停辦。直到1939年2月，雖然學校恢復辦學，但規模好細，凈用鄉下啲村屋同祠堂做課室；期間學校用過廣東省立南路臨時中學嘅名，但無耐被打回頭。

1945年，舊時廣雅所屬嘅西村校舍變到面目全非。王興瑞接手做校長後，同年10月要準備搞重建工作。第二年1月，廣雅從信宜搬返到廣州西村兼復課，但嗰時學校喺度邊補課邊重建。1948年10月21號重將原先日軍留落嚟嘅「政木部隊陣殁將士碑」改成複員紀念碑，重寫埋碑文嚟勿忘國恥。

中華人民共和國成立之後
中華人民共和國宣佈成立之後嘅第二個月，廣州市軍事管委會接手廣雅，當局重將校慶改為每年11月1號。重喺1960年9月開始實行五年一貫新學制。

1966年，受到文革破四舊浪潮影響，學校教育一度受到停頓。同年8月試過俾紅衛兵搞搞震。雖然1968年學校復課，但先後改成紅旗中學同埋廣州市第54中學嘅名，直到1978年先至改返之前嗌嘅廣東廣雅中學。

2017年3月30號，花都區人民政府同廣州市教育局一齊，喺花都新雅街道近花都湖邊整間花都校區出嚟。

廣東廣雅中學
 廣雅校友網

荔灣區中學
類:荔灣區